<classify> Hayo yalibainishwa na Rais wa Zanzibar, Dk Ali Mohamed Shein alipozungumza na waandishi wa habari baada ya kuchukua fomu ya kuwania nafasi hiyo kupitia chama chake katika Ofisi Kuu ya CCM Kisiwandui mjini Unguja.Dk Shein alisema ni hakika kuwa viwanja vya michezo vilivyopo Zanzibar havitoshi na Serikali katika kuliona hilo, imehangaika na kufikia maamuzi ya kukijenga tena kiwanja hicho ili kitumike kwa michezo ya soka mingine ya ndani.Alisema uwanja huo utajengwa kwa ufadhili wa Serikali ya China na tayari maandalizi ya ujenzi huo ikiwemo kuubomoa wote yameanza.Ni kweli Zanzibar tuna uhaba wa viwanja Uwanja wa Amaan uliopo na Gombani hautoshi na katika ziara yangu nchini China nilizungumza na Rais wa China kuhusu uwanja huu wa Mao Tse Tung na kunikubalia ombi langu na ifikapo Februari uwanja utajengwa, alisema Dk Shein.Alisema serikali matarajio yake ni kujenga viwanja vya michezo kila wilaya na imeanza mchakato huo.Alisema Uwanja wa Mao Tse Tung unatarajiwa kujengwa viwanja viwili kimoja cha mpira wa miguu na mwingine wa michezo ya ndani.Alisema serikali imekuwa ikitilia mkazo sana suala la michezo na wananchi wanaotaka michezo wakae tayari kwa kuungana na serikali yao kuimarisha michezo.  <topic>: michezo 